اون ایل ایچینده ائو ایشلرینین یۆزده ۳۹و روباتلار طرفیندن ائدیله‌جک.
اینگیلتره‌ده‌کی آکسفورد اونیوئرسیته‌سی ایله ژاپنداکی اوچانومیزو اونیوئرسیته‌سیند‌ن آراشدیرماچیلار، ۶۵ صونعی ذکا متخصصیندن ۱۰ ایل ایچریسین‌ده ائو ایشلرین‌ده‌کی اوتوماسیون گوجونون نئجه شکیللنه‌جگینه دایر فیکیرلرینی ایسته‌دی.
آراشدیرمایا ۲۹و اینگیلتره‌دن، ۳۶سی ایسه ژاپندان صونعی ذکا متخصصی قاتیلدی.
پلوس وان درگیسینده یاییملانان آراشدیرمادا متخصصلر، اوتوماسیون‌دان ان چوخ تأثیرلنه‌جک ایشین مارکت آلیش وئریشی اولاجاغینی تخمین ائتدی.
گنج و یاشلی شخصلرین باخیمی ایسه صونعی ذکا تکنولوژیلرین‌دن ان آز تأثیرلنه‌جک ایش اولاجاق.
آراشدیرماچیلار، اینگیلیس کیشی متخصصلرین قادین ایش یولداشلارینا مقایسه‌ده ائو ایشلرینده‌کی اوتوماسیون قونوسونا داها ایستی باخدیغینی، بو وضعیتین ژاپندا ایسه تام ترسی سیر ائتدیگی نتیجه‌سینه واردی.
آنجاق متخصصلرین اوتوماسیونون ائده‌بیله‌جگینی دۆشوندوگو وظیفه‌لر چئشیدلیلیک گؤستریر.
آکسفورد اونیوئرسیته‌سینده دکترا سونراسی آراش‌یرماچی اولاراق وظیفه یئرینه یئتیره‌ن دکتر لولو شی،
"اوشاقلارا تحصیل وئرمک، اونلارلا ماراقلانماق کیمی ایشلر ده داخیل باخیم ایشلرینین یالنیز یۆزده ۲۸ینین اوتوماتیکلشدیریله‌جگی دوشونولور" دئدی.
